อาการกลัวอิสลาม

[thumb|ป้ายต่อต้านอาการกลัวอิสลาม ระหว่างการประท้วงนโยบายสุดโต่งของ[โดนัลด์ ทรัมป์ในบัลติมอร์]]

**อาการกลัวอิสลาม** () เป็นความเกลียดกลัวอย่างรุนแรง หรือความเดียดฉันท์ต่อศาสนาอิสลามหรือมุสลิม โดยเฉพาะอย่างยิ่งเมื่อมองว่าเป็นกำลังภูมิรัฐศาสตร์หรือบ่อเกิดของการก่อการร้าย

คำนี้เป็นคำสร้างใหม่ในคริสต์ทศวรรษ 1970 และโดดเด่นขึ้นระหว่างคริสต์ทศวรรษ 1980 และ 1990 และมีความโดดเด่นในนโยบายสาธารณะด้วยรายงานโดยคณะกรรมการพิพิธภัณฑ์และอาการกลัวอิสลามบริติชของรันนีมีดทรัสต์ ชื่อ อาการกลัวอิสลาม: ความท้าทายสำหรับเราทุกคน (ปี 1997)

สาเหตุและลักษณะของอาการกลัวอิสลามยังมีการโต้เถียงกัน นักวิจารณ์บางคนระบุว่าอาการกลัวอิสลามเพิ่มขึ้นจากเหตุวินาศกรรม 11 กันยายน พ.ศ. 2544 บ้างว่ามาจากการก่อการร้ายโดยกลุ่มมุสลิมหัวรุนแรงที่มุ่งเป้าต่อผู้บริสุทธิ์หลายครั้งในทวีปยุโรปและสหรัฐ บ้างสัมพันธ์กับการมีมุสลิมในสหรัฐและสหภาพยุโรปมากขึ้น บ้างยังสงสัยถึงความถูกต้องของคำสอนในศาสนานี้ นักวิชาการ S. Sayyid และ Abdoolkarim Vakil ยืนยันว่าอาการกลัวอิสลามเป็นการตอบสนองต่อการถือกำเนิดของอัตลักษณ์สาธารณะของมุสลิมที่แตกต่าง และจำนวนชาวมุสลิมไม่ใช่ตัวบ่งชี้ระดับของอาการเกลียดกลัวอิสลามในสังคม โดยในบางพื้นที่ที่มีชาวมุสลิมน้อยหรือไม่มีมุสลิมเลยแต่ก็ยังมีความเกลียดหรืออาการกลัวอิสลามแบบสถาบันหลายแบบอยู่ ซึ่งเป็นการสะท้อนมุมมองที่มีต่อผู้คนในศาสนาอิสลาม

อาการกลัวอิสลามมีสาเหตุมาจากหลายปัจจัย เช่น ความหวาดกลัวการก่อการร้าย มุมมองที่ขัดกันของเทววิทยาทางศาสนา หลักคำสอนที่เห็นต่างกับกลุ่มเคลื่อนไหวเรื่องความเท่าเทียม การขยายตัวของกระแสการเมืองแบบอัตลักษณ์ (identity politics) แต่สาเหตุสำคัญของความหวาดกลัวอิสลามในตะวันตกมีสาเหตุสำคัญมาจากมุมมองของผู้ที่อยู่อาศัยในสังคมตะวันตกว่า อิสลามเป็นลัทธิที่ต่อต้านความเชื่อ, ค่านิยม และหลักการพื้นฐานของอารยธรรมตะวันตก เช่น ความเท่าเทียมกันทางเพศ เสรีภาพในการแสดงความคิดเห็น และเสรีภาพในการนับถือศาสนา พวกมุสลิมถูกมองว่ามีแนวคิดเหยียด และดูหมิ่นชาวยิว (antisemitism) นอกจากนี้ในสังคมที่มีประชากรอพยพจำนวนมากเป็นชาวมุสลิม เช่น สหราชอาณาจักร ฝรั่งเศส หรือเยอรมัน, ชาวมุสลิมถูกมองว่าเป็นกลุ่มที่ไม่ยอมเรียนรู้ที่จะกลมกลืนไปกับวัฒนธรรมท้องถิ่น (assimilation) เหมือนประชากรอพยพกลุ่มอื่น ๆ แต่จะยึดถือลัทธิความเชื่อ และอัตลักษณ์ของตนเองอย่างหวนแหน และมองประชากรกลุ่มอื่นเป็นคนต่างพวก หรือเป็นคนนอกศาสนา ซึ่งประชากรส่วนใหญ่ในสังคมมองว่าทัศนคติของอิสลามเป็นสิ่งคุกคามความเป็นเอกภาพของสังคม

## เงื่อนไข
มีเงื่อนไขที่เป็นไปได้หลายชื่อที่มีส่วนทำให้มีความรู้สึกและทัศนคติต่อศาสนาอิสลามหรือมุสลิมในแง่ลบ เช่น การต่อต้านมุสลิม, มีอคติต่อมุสลิม ฯลฯ ในเยอรมันจะใช้ *Islamophobie* (ความกลัวต่อมุสลิม) และ *Islamfeindlichkeit* (ความเป็นปรปักษ์ต่อมุสลิม) ในสเกดิเนเวีย *Muslimhat* หมายถึง "ความเกลียดชังต่อมุสลิม"

นอกจากนี้ยังมีคำอื่นอีกในการต่อต้านอิสลาม เช่น Muslimophobia, Islamophobism, antimuslimness  *Islamophobes*, *Islamophobists*, *anti-Muslimists*, *antimuslimists*, *islamophobiacs*, *anti-Muhammadan *(ต่อต้านมุฮัมหมัด)*,* *Muslimphobes*  *anti-mosque *(ต่อต้านมัสยิด), *anti-Shiites* (ต่อต้านชีอะฮ์), *anti-Sufism* (ต่อต้านซูฟี) และ *anti-Sunni* (ต่อต้านซุนนี)

## ศัพทมูลวิทยา
คำว่า *Islamophobia* เป็นคำสร้างใหม่ เป็นคำประสมของ *Islam* (อิสลาม) และ *-phobia *(ความกลัวสิ่งใดสิ่งหนึ่ง)

ข้อมูลจากพจนานุกรมภาษาอังกฤษฉบับออกซฟอร์ดคำนี้หมายถึง "การไม่ชอบหรือกลัวอิสลาม โดยเฉพาะอย่างยิ่งในทางการเมือง และการเป็นปรปักษ์ต่อมุสลิม"
[thumb|275x275px|คนประกาศกับป้ายพวกเราไม่ต้องการมัสยิดในสาธารณรัฐเช็ก วันที่ 14 มีนาคม ค.ศ. 2015 ใน[เชสเกบุดเยยอวีตเซ สาธารณรัฐเช็ก]]

## มุมมอง

## อ้างอิง

## แหล่งข้อมูลอื่น
* ''Islamophobia Studies Journal''  – Islamophobia Research & Documentation Project, UC Berkeley
* ''Reports – European Islamophobia'' – European Islamophobia Reports EIR
* ''Islamophobia Today'' newspaper  – an Islamophobia news clearing house
* Sammy Aziz Rahmatti, ''Understanding and Countering Islamophobia''


หมวดหมู่:คำสร้างใหม่
หมวดหมู่:ความเกลียดกลัวต่างชาติ